**Resident Evil: Revelations** on Capcomin kehittämä ja julkaisema *Resident Evil* -pelisarjaan kuuluva selviytymiskauhupeli. Se julkaistiin alun perin 26. tammikuuta 2012 Nintendo 3DS -käsikonsolille. Sittemmin peli on julkaistu myös Nintendo Switchille, PlayStation 3:lle, PlayStation 4:lle, Xbox 360:lle, Xbox Onelle, Windowsille ja Wii U:lle.

*Revelations* sijoittuu *Resident Evil 4:n* jälkeisiin tapahtumiin, ja pelattavia hahmoja ovat pelisarjan aiemmista osista tutut Jill Valentine ja Chris Redfield. Pelin episodimainen tarina on jaettu eri jaksoihin. Peli sijoittuu osittain Suomeen. Peli sijoittuu pääosin kahteen paikkaan, joista toinen on Valkoinen Mökki Lentokenttä (engl. *Valkoinen Mökki Airport*) ja sen ympäristö. 

Peli on saanut yhden jatko-osan, *Resident Evil: Revelations 2:n*, joka julkaistiin vuonna 2015.

Juoni
-----

### Hahmot

* **Jill Valentine**
* **Chris Redfield**
* **Parker Luciani**
* **Jessica Sherawat**
* **Keith Lumley**
* **Quint Cetcham**
* **Clive R. O'Brian**
* **Raymond Vester**
* **Morgan Lansdale**
* **Jack Norman**
* **Rachel Foley**

### Tarina

Pian *Resident Evil 4:n* tapahtumien jälken Bioterrorijärjestö Il Veltro hyökkää Välimerelle Terragrigian kaupunkiin, joka käyttää energianaan pelkkää auringon valoa, mitä Il Veltro vastustaa. Vuotta myöhemmin agentit Chris Redfield ja Jessica Sherawat katoavat tutkiessaan huhuja Veltron mahdollisesta paluusta. Clive R. O’Brian lähettää agentit Jill Valentine ja Parker Luciani etsimään heitä heidän viimeisestä tunnetusta sijainnistaan, *Queen Zenobia* -aluksesta. Chris ja Jessica eivät kuitenkaan ole olleet siellä, ja Jillin ja Parkerin tutkiessa alusta sen signaali paljastuu ansaksi. Jill ja Parker katoavat Queen Zenobiaan, jonka sijaintia ei tiedetä, koska se kelluu merellä ohjaamattomana. Kuitenkin yhteys Chrisiin ja Jessicaan palaa, ja he kertovat joutuneensa luolastoon, jossa ei ollut signaalia. He kertovat, että Veltro toimii Valkoinen Mökki -nimisellä lentokentällä. O’Brian käskee Chrisin ja Jessican lähteä etsimään Jilliä ja Parkeria. Hän lähettää myös agentit Quint Cetchamin ja Keith Lumleyn tutkimaan Valkoista Mökkiä.

Laivalla Jill ja Parker saavat selville Veltron juonen saastuttaa viruksella viidennes maapallon meristä, ja löytävät agentti Raymond Vesterin, joka kieltäytyy kertomasta, että miksi on siellä. Hän ei kuitenkaan ollut siellä yksin vaan parinsa Rachel Foleyn kanssa, jonka Jill aiemmin löysi hirviöiden tappamana. Chris ja Jessica löytävät laivan, mutta tutkittuaan huomaavat sen olevan Queen Zenobian sisaralus *Queen Semiramis*. Myöhemmin he löytävät Queen Zenobian ja Jillin ja Parkerin. Veltro räjäyttää Valkoisen Mökin Quintin ja Keithin vielä siellä ollessa. Queen Zenobiassa Chris, Jessica, Jill ja Parker hajaantuvat, tällä kertaa eri pareissa. Komentosillalla Jessica pettää heidät, ampuu Parkeria jalkaan, käynnistää Zenobian itsetuhon ja pakenee. Raymond lähtee hänen peräänsä. Jill ja Chris huomaavat tämän ja pakenevat. He löytävät loukkaantuneen Parkerin, jonka he yrittävät auttaa pois. Hän kuitenkin putoaa eräältä käytävältä. Chris ja Jill pääsevät laivan kannelle, mutta helikopteri ei pääse laskeutumaan sinne ison hirviön takia. Helikopterin kuljettaja kuitenkin pudottaa heille aseita avuksi. Chris ja Jill tuhoavat pedon ja pääsevät pakenemaan laivalta ennen tuhoa. Jill ja Chris saavat kuulla, että on olemassa vielä kolmaskin laiva, Queen Zenobian toinen sisaralus, *Queen Dido*, josta heidän pitäisi löytää todisteet. He löytävät ne Veltron johtajalta Jack Normanilta, mutta tämä pistää itseensä viruksen, joka muuttaa hänet hirviöksi. Jillin ja Chrisin on tuhottava hänet, pelin viimeisen vihollisen. Pelin loputtua selviää, että Parker selvisi Queen Zenobialta, kun Raymond pelasti hänet. Quint ja Keith pääsivät myös pois Valkoiselta Mökiltä. Lopputekstien jälkeen Raymond tuo viruksen Jessicalle, ja selviää, että Raymondkin on petturi. Kun Jessica kysyy Raymondilla, että miksi hän pelasti Parkerin, hän vastaa, että hänellä oli omat syynsä (Pelissä mentiin välillä ajassa taaksepäin, jolloin Parker pelasti haavoittuneen Raymondin).

Lähteet
-------

1. ↑  Kosonen, Mikko: Resident Evil: Revelations *Game Reality*.  1.10.2017. Viitattu 9.11.2021.
2. ↑  Mykkänen, Ossi: Resident Evil: Revelations *Gamereactor*.  14.9.2017. Viitattu 9.11.2021.
3. ↑  Lehtonen, Miikka: Arvostelu: Resident Evil Revelations – ankea, kankea ja täysin turha remasterointi *Muropaketti*.  24.09.2017. Viitattu 9.11.2021.

*Resident Evil* -pelisarja

|  |  |
| --- | --- |
| Pääsarja | 
* Resident Evil Zero
* Resident Evil
* Resident Evil 2
* Resident Evil 3
* Resident Evil Code: Veronica
* Resident Evil 4
* Resident Evil 5
* Resident Evil 6
* Resident Evil 7
* Resident Evil Village

 |
| Gun Survivor | 
* Resident Evil: Survivor
* Resident Evil Survivor 2 – Code: Veronica
* Resident Evil: Dead Aim

 |
| Outbreak | 
* Resident Evil Outbreak
* Resident Evil Outbreak: File 2

 |
| Chronicles | 
* Resident Evil: The Umbrella Chronicles
* Resident Evil: The Darkside Chronicles

 |
| Revelations | 
* Resident Evil: Revelations
* Resident Evil: Revelations 2

 |
| Uudet versiot | 
* Resident Evil (2002)
* Resident Evil 2 (2019)
* Resident Evil 3 (2020)
* Resident Evil 4 (2023)

 |
| Muut | 
* Resident Evil Gaiden
* Resident Evil: The Mercenaries 3D
* Resident Evil: Operation Raccoon City
* Umbrella Corps

 |
| Hahmot | 
* Chris Redfield
* Jill Valentine
* Albert Wesker
* Leon S. Kennedy
* Claire Redfield
* Ada Wong
* Ethan Winters
* Lady Dimitrescu

 |